

Broj: 7 Su-464/2002-5

Pula-Pola, 6. studenog 2020.

Općinski sud u Puli-Pola na temelju čl. 45. Zakona o državnim službenicima („Narodne novine“, broj 92/05, 142/06, 77/07, 107/07, 27/08, 34/11, 49/11, 150/11, 34/12, 49/12, 37/13, 38/13, 1/15, 138/15,61/17, 70/19 i 98/19) i čl. 4. Kolektivnog ugovora za državne službenike i namještenike (Narodne novine“, br. 112/17, 12/18, 2/19 – Dodatak I., 119/19 - Dodatak II. i 66/20 - Dodatak III.), uz prethodnu suglasnost Ministarstva pravosuđa KLASA: 119-02/20-04/588, URBROJ: 514-04-01-01-01/3-20-02 od 6. listopada 2020. raspisuje

**O G L A S**

za prijam u državnu službu namještenika

**VOZAČ-DOSTAVLJAČ (m/ž) – 1 izvršitelj na neodređeno vrijeme**

Stručni uvjeti:

- srednja stručna sprema tehničke ili prometne struke. Stručne uvjete ispunjavaju i osobe koje su završile gimnaziju ili drugu četverogodišnju školu čiji je nastavni plan i program isti ili u pretežnom dijelu jednak nastavnom planu i programu škola u kojima se obrazuju kadrovi za propisane struke,

-položen vozački ispit B kategorije,

-najmanje jedna godina radnog iskustva na odgovarajućim poslovima.

Osim navedenih uvjeta, kandidati moraju ispunjavati i opće uvjete za prijam u državnu službu, koji su propisani odredbama članka 48. Zakona o državnim službenicima. U državnu službu ne može biti primljena osoba za čiji prijam postoje zapreke iz članka 49. Zakona o državnim službenicima. Na natječaj se mogu prijaviti osobe oba spola. Namještenici se primaju u državnu službu uz probni rad od 2 mjeseca.

Rok za podnošenje prijava je **8** dana od dana objave oglasa na web stranici ovog suda. Prijave se podnose putem pošte na adresu: OPĆINSKI SUD U PULI-POLA, Pula-Pola, Kranjčevićeva 8, uz naznaku: „prijava na oglas 7 Su-464/20“.

U prijavi na oglas navode se osobni podaci podnositelja prijave (osobno ime, adresa stanovanja, broj telefona odnosno mobitela, po mogućnosti e-mail adresa) i naziv radnog mjesta na koje se prijavljuje.

Prijavu je potrebno vlastoručno potpisati.

Uz prijavu kandidati su dužni priložiti:

- životopis,

- dokaz o hrvatskom državljanstvu (preslik osobne iskaznice, vojne iskaznice, putovnice ili domovnice),

- preslik svjedodžbe o stečenoj srednjoj stručnoj spremi,

- dokaz o radnom iskustvu odnosno elektronički zapis ili potvrda o podacima evidentiranim u bazi podataka Hrvatskog zavoda za mirovinsko osiguranje, uvjerenje poslodavca o radnom iskustvu na odgovarajućim poslovima i dr.)

- preslik vozačke dozvole.

Potpunom prijavom smatra se ona koja sadrži sve osobne podatke i priloge navedene u oglasu.

Osoba koja nije podnijela pravodobnu i potpunu prijavu ili ne ispunjava formalne uvjete iz oglasa, ne smatra se kandidatom u postupku.

Osobe koje prema posebnim propisima ostvaruju pravo prednosti, moraju se u prijavi pozvati na to pravo, odnosno uz prijavu priložiti svu propisanu dokumentaciju prema posebnom zakonu.

Kandidat/kinja koji/a može ostvariti pravo prednosti kod prijama u državnu službu sukladno članku 101. Zakona o hrvatskim braniteljima iz Domovinskog rata i članovima njihovih obitelji („Narodne novine“, 121/2017), članku 48. f Zakona o zaštiti vojnih i civilnih invalida rata („Narodne novine“, broj 33/92, 77/92, 27/93, 58/93, 2/94, 76/94, 108/95, 108/96, 82/01 i 103/03 i 148/13), članku 9. Zakona o profesionalnoj rehabilitaciji i zapošljavanju osoba s invaliditetom („Narodne novine“, broj 157/13 i 152/14) i članku 22. Ustavnog zakona o pravima nacionalnih manjina („Narodne novine“, broj 155/02, 47/10, 80/10 i 93/11), dužan/a se u prijavi na oglas pozvati na to pravo te ima prednost u odnosu na ostale kandidate samo pod jednakim uvjetima.

Kandidat/kinja koji/a se poziva na pravo prednosti pri zapošljavanju u skladu s člankom 101. Zakona o hrvatskim braniteljima iz Domovinskog rata i članovima njihovih obitelji uz prijavu na oglas dužan/a je priložiti, pored dokaza o ispunjavanju traženih uvjeta i sve potrebne dokaze dostupne na poveznici Ministarstva hrvatskih branitelja: <https://branitelji.gov.hr/zaposljavanje-843/843>.

Kandidat/kinja koji/a se poziva na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom uz prijavu na oglas dužan/a je, pored dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom.

Kandidat/kinja koji/a se poziva na pravo prednosti pri zapošljavanju u skladu sa člankom 22. Ustavnog zakona o pravima nacionalnih manjina uz prijavu na oglas, pored dokaza o ispunjavanju traženih uvjeta, nije dužan/a dokazivati svoj status pripadnika nacionalne manjine.

Komisiju za provedbu oglasa (u nastavku teksta: Komisija) imenuje čelnik tijela. Komisija utvrđuje listu kandidata prijavljenih na oglas koji ispunjavanju formalne uvjete, a čije su prijave pravodobne i potpune i kandidate s te liste upućuje poziva na razgovor.

Kandidat/kinja koji nije pristupio razgovoru više se ne smatra kandidatom u postupku.

Opis poslova radnog mjesta: obavlja poslove vozača, vodi brigu o vozilima suda, obavlja poslove neposredne dostave sudskih pismena strankama u postupcima pred sudom i o tome vodi odgovarajuću evidenciju, obavlja i druge poslove vezane za dostavu i prijevoz, te druge poslove po nalogu predsjednika suda.

Podaci o plaći radnog mjesta: Plaću radnog mjesta vozača - dostavljača čini umnožak koeficijenta složenosti poslova radnog mjesta koji iznosi **0,776** i osnovice za izračun plaće (5.809,79 kuna bruto) uvećan za 0,5% za svaku navršenu godinu radnog staža.

Izabrani/a kandidat/kinja bit će pozvan/a da u primjerenom roku, a prije donošenja rješenja o prijamu, dostavi uvjerenje nadležnog suda da se protiv njega ne vodi kazneni postupak, uvjerenje o zdravstvenoj sposobnosti za obavljanje poslova radnog mjesta i izvornike drugih dokaza o ispunjavanju formalnih uvjeta iz javnog natječaja, uz upozorenje da se nedostavljanje traženih isprava smatra odustankom od prijama u državnu službu.

 OPĆINSKI SUD U PULI-POLA